2021. gada 16. janvārī

**Brāļi Šici izcīna bronzu**

Sestdien, 16. janvārī Eberspacher Pasaules kausa septītā posma pirmā diena noslēdzās ar divvietīgo ekipāžu cīņu par goda pjedestālu. Par augstvērtīgiem rezultātiem cīnījās arī visi trīs Latvijas dueti – Mārtiņš Bots/Roberts Plūme, Oskars Gudramovičš/Pēteris Kalniņš, kā arī Eiropas čempioni – Andris Šics/ Juris Šics.

Pēc pirmā brauciena Andris Šics/Juris Šics ar finiša laiku 40.820 sekundes ierindojās otrajā pozīcijā, līderiem – vāciešiem Vendlam/Arltam *(Wendl/Arlt)* piekāpjoties vien par 0.011 sekundēm. Trešie – pieredzējušie vācieši Eggerts/Benekens *(Eggert/Benecken)* [+0.072].

Sesto labāko laiku pirmajā braucienā uzrādīja Oskars Gudramovičs/Pēteris Kalniņš, finišējot 41.048 sekundēs. Savukārt Mārtiņš Bots/Roberts Plūme ar finiša laiku 41.204 sekunedes – 11. vietā.

Otrajā braucienā Andrim un Jurim Šiciem otrais ātrākais finiša laiks, bet divu braucienu summā izcīnīta bronzas medaļa, jaunā trases rekorda īpašniekiem un sacensību uzvarētājiem – austriešiem Štojam/Kolleram *(Steu/Koller)* piekāpjoties vien par 0.016 sekundēm. Savukārt otrie – vācieši Vendls/Arlts *(Wendl/Arlt)* [+0.009].

 Jaunu starta rekordu – 6.522 sekundes otrajā braucienā uzstādīja itāļu duets – Rīders/Rastners *(Rieder/Rastner).*

Svētdien, 17. janvārī Eberspacher Pasaules kausa sesptītais posms Oberhofā noslēgsies ar dāmu sacensībām, kurās startēs trīs latvietes: Kendija Aparjode, Ulla Zirne un Elīza Tīruma.

Latvijas Nacionālās kamaniņu sporta izlases startiem seko līdzi tiešraidē Helio un Shortcut kanālā Best4Sport TV.

Svētdiena, 17. janvāris

11.05 1. brauciens – Sievietes

12.30 2. brauciens – Sievietes

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456